"Апандемиа аԥсабара анырра шанаҭаз азы аҭҵаарақәа ирҿуп аинститутқәа. Ишаабо ала, аԥхьаӡа аԥсабаратә ҭагылазаашьа аҽаԥсахуа иалагеит. Ашықәс алагамҭаз иҳаҳаит Венециа аканалқәа рҿы адельфинқәа ҭалт ҳәа, уи анаҩс мап ацәыркит, аха аиашазы уаҟа амшын ҟызқәа ааны итәеит. Ус еиԥш ҟамлацызт. Аӡы зҟьашьуаз анмаҷха, аԥсааҭәқәа хынҳәит. Ари ула иабо ауп. Егьыс, ирҵауланы уахәаԥшуазар, аспутникқәа рарбагақәа рыла, аҳауа аҽарыцқьеит. Пекин даара иҟьашьын аҳауа, акарантин аамҭазы аҳауа аҽрыцқьеит, ус егьырҭ идуу ақалақьқәагьы. Ари ибзиоу тенденциоуп, аха ари аҭагылазаашьа иаҳа инарҵауланы уахәаԥшуазар, усҟак ибзиаӡам, избанзар ари зхылҵыз аекономикатә кризис ауп, анаплакқәа рурусура аангылт, уи ус иаанхар ауаҩы изы даара иуадаҩхоит, аҭагылазаашьагьы еиҳагьы еицәахоит", - ҳәа еиҭеиҳәеит Дбар.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.
Иара убас шәаԥхьар ҟалоит:
- Шьалашьаа: ҳекономика акризис ишҭагылоугьы 2020 шықәса хар амамкәа ҳалҵит